b'\n_START_ARTICLE_\nLokal\n_START_PARAGRAPH_\nLokal on Helsingiss\xc3\xa4 sijaitseva taidegalleria ja konseptimyym\xc3\xa4l\xc3\xa4, joka on erikoistunut k\xc3\xa4ytt\xc3\xb6- ja taide-esineisiin. Galleria sai vuonna 2017 muotoilun valtionpalkinnon._NEWLINE_Valokuvaaja Katja Hagelstam perusti Lokalin huhtikuussa 2012. H\xc3\xa4nen tavoitteenaan oli luoda suomalaisille taiteilijoille ja muotoilijoille paikan, jossa esittell\xc3\xa4 taidettaan. Lokal liittyi vuonna 2017 kansainv\xc3\xa4liseen Artsy-verkkosivustoon, jolla on maailman suurin modernin taiteen internet-tietokanta._NEWLINE_Galleriassa on esill\xc3\xa4 teemoittan koottuja ryhm\xc3\xa4n\xc3\xa4yttelyit\xc3\xa4, jotka vaihtuvat kuukausittain. Yksi n\xc3\xa4yttelyist\xc3\xa4 on tarkoitettu alle 30-vuotiaille uransa alussa oleville taiteilijoille. Galleria sai vuonna 2017 toimintansa ansiosta muotoilun valtionpalkinnon. Palkintoperusteluiden mukaan Lokal on tuonut esille suomalaista muotoilua, taidetta ja taideteollisuutta mielenkiintoisella ja raikkaalla tavalla.'